b'\n_START_ARTICLE_\nDiracova medalja\n_START_PARAGRAPH_\nDiracova medalja je znanstvena nagrada za teoreti\xc4\x8dno fiziko ali matematiko Mednarodnega sredi\xc5\xa1\xc4\x8da za teoreti\xc4\x8dno fiziko Abdusa Salama (ICTP) v Trstu, Italija, podeljena v \xc4\x8dast Paula Diraca. Nekaj nagrajencev je tudi kozmologov in biofizikov. Medalje praviloma ne podeljujejo Nobelovim nagrajencem za fiziko, prejemnikom Fieldsove medalje ali Wolfove nagrade. Veltman in Gross sta Nobelovo nagrado prejela kasneje, Weltman leta 1999 in Gross leta 2004. Witten je prejel Fieldsovo medaljo leta 1990. Prva \xc5\xbeenska, ki je prejela Diracovo medaljo, je Quinnova leta 2000 za delo na podro\xc4\x8dju simetrije naboja in parnosti.'